**Százhalombattai Helyi Választási Iroda Vezetőjének**

**KÖZLEMÉNYE**

Százhalombatta Város Helyi Választási Bizottsága az 1/2022.(VII. 29.) HVB. sz. határozatával a 2022. évi időközi önkormányzati képviselő választást Százhalombatta 06. sz. egyéni választókerületében **2022. október 16. napjára** (vasárnap) tűzte ki.

A választási eljárásról szóló 2013. évi XXXVI. törvény 307/E. § (1) bekezdésében foglalt jogkörömben megállapítom, hogy Százhalombatta településen a

**06. sz. egyéni választókerületi jelölt állításához legalább 23 fő**

**választópolgár ajánlása szükséges.**

A választási eljárásról szóló 2013. évi XXXVI. törvény 307/E. §-a szerint:

*„(1) Az egyéni listás és az egyéni választókerületi jelölt, valamint a polgármesterjelölt állításához szükséges ajánlások számát a helyi választási iroda vezetője, a főpolgármester-jelölt, valamint a megyei lista állításához szükséges ajánlások számát a területi választási iroda vezetője állapítja meg szavazást megelőző hatvanhatodik napon.*

*(2) A szükséges ajánlások számának megállapításakor a választópolgárok számát a központi névjegyzéknek a szavazást megelőző hatvanhetedik napi adatai alapján kell megállapítani.*

*(3) A szükséges ajánlások számát egész számra felfelé kerekítve kell megállapítani.”*

A helyi önkormányzati képviselők és polgármesterek választásáról szóló 2010. évi L. törvény 9. § (1) bekezdése szerint:

*„(1) Egyéni listás, illetve egyéni választókerületi képviselőjelölt az, akit az adott választókerület választópolgárainak legalább 1%-a jelöltnek ajánlott.”*

A központi névjegyzék 2022. augusztus 10. napi adatai alapján Százhalombatta településen **a 06. számú választókerületben** választópolgárok száma **2.208** fő volt.

Százhalombatta, 2022. augusztus 11.

 Dr. Turbucz Sándor s. k.

 jegyző

 Helyi Választási Iroda Vezetője